**KGJK, nr.359/2017**

**13 dhjetor 2017**

**KËSHILLI GJYQËSOR I KOSOVËS,**(KGJK) Në mbështetje të nenit 108 paragrafi 5 të Kushtetutës së Republikës së Kosovës, nenit 4 pika 1 (1.15), nenit 30 të Ligjit nr. 03/L-223 për Këshillin Gjyqësor të Kosovës dhe nenit 27 të Rregullores mbi Organizmin dhe Veprimtarin e Brendshme të Këshillit Gjyqësor të Kosovës, në vazhdimin e mbledhjes 194- të, të mbajtur me 13 dhjetor 2017, nxjerr këtë

**V E N D I M**

1. Z. Hydajt HYSENI, i vazhdohet mandati në pozitën Drejtor i Njësisë për Shqyrtimin e Përfromancës së Gjyqësorit, dhe për një mandat shtesë.
2. Mandati shtesë i z. Hyseni si Drejtor në Njësinë për Shqyrtim të Performances Gjyqësore fillon nga data 17 dhjetor 2017 dhe është pesë vite.
3. Obligohet Departamenti për Administratë dhe Personel i SKGJK-së për zbatimin e këtij vendimi.
4. Vendimi hyn në fuqi në me datë 13 dhjetor 2017

**A r s y e t i m**

Këshilli Gjyqësor i Kosovës ne takimin e datës 10 dhjetor 2012, me vendimin Nr. 01/112-585 ka përzgjedhur z. Hydajet Hyseni, drejtor të Njësisë për Shqyrtimin e Përfromancës së Gjyqësorit, vendim ky i cili ka filluar së zbatuari nga data 17 dhjetor 2012.

Me datë 24 tetor 2017, KGJK, z. Hydajt Hyseni i është drejtuar më një letër, z. Nehat Idrizi, kryesues i Këshillit Gjyqësor të Kosovës duke e njoftuar për skadimin e mandatit të tij në pozitën e Drejtorit të Njësisë për Shqyrtimin e Përfromancës së Gjyqësorit dhe njëkohësisht duke kërkuar për ri vazhdim të mandatit në pozitën e drejtorit të kësaj Njësie.

Kërkesën për vazhdimin edhe të një mandati shtesë z. Hyseni e mbështet në atë se do të jetë shumë i kujdeseshim që në çdo situatë dhe rast KGJK-së ka për ti shërbyer me profesionalizëm dhe e etikë të kënaqshme sikur ka shërbyer për 12 (dymbëdhjetë) vite në të njëjtën detyrë dhe për 6(gjashtë) vite Administrator i Gjykate. Gjithashtu, z. Hyesni, deklaron se këtë punë e bënë me shumë pasion dhe siguri të plotë profesionale dhe ligjore dhe se gjithherë ka bashkëpunuar me pasionantët gjyqësor të cilët mendjen e kanë tek reformimet e sistemit gjyqësor dhe drejtësisë ne përgjithësi.

Me datë 29 nëntor 2017, z. Nehat Idrizi, Kryesues i KGJK-së ka vlerësuar përformancën dhe rezultatet në punë të z. Hydajet Hyseni, sipas të cilit vlerësim z Hyseni, për objektiva/ detyra pune është vlerësuar me notë mesatare 3.6, për aftësitë dhe shkathtësitë personale është vlerësuar me notë mesatare 3.8 dhe që të dyja këto vlerësime së bashku kanë rezultuar që performanca e zë Hyseni të vlerësohet me notë mesatare 3.7.

KGJK, pas shqyrtimit me kujdes të kërkesës së z. Hydajt Hyseni dhe vlerësimit të performancës dhe rezultateve në punë për z. Hyseni nga ana e kryesuesit të KGJK-së, mbështetur në nenin 27, paragrafi 3 të Rregullores mbi Organizmin dhe Veprimtarin e Brendshme të Këshillit Gjyqësor të Kosovës, vendosi si në dispozitv të këtij vendimi.

Nehat IDRIZI,

Kryesues i Këshillit Gjyqësor të Kosovës

*Kopje e vendimit i dërgohet:*

* *Z. Hydajt Hyseni, Drejtor i NJDHPGJ-së,*
* *Drejtorit të Sekretariatit të KGJK-së,*
* *Departamentit për Administratë dhe Personel në SKGJK*
* *Arkivit.*